CELEX: 62014CN0388
Language: fi
Date: 2014-08-14 00:00:00
Title: Asia C-388/14: Ennakkoratkaisupyyntö, jonka Finanzgericht Köln (Saksa) on esittänyt 14.8.2014 – Timac Agro Deutschland GmbH v. Finanzamt Sankt Augustin

20.10.2014   
            
            
               FI
            
            
               Euroopan unionin virallinen lehti
            
            
               C 372/5
            
         Ennakkoratkaisupyyntö, jonka Finanzgericht Köln (Saksa) on esittänyt 14.8.2014 – Timac Agro Deutschland GmbH v. Finanzamt Sankt Augustin
   (Asia C-388/14)
   2014/C 372/08
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Köln
   
      Pääasian asianosaiset
   
   
      Kantaja: Timac Agro Deutschland GmbH
   
      Vastaaja: Finanzamt Sankt Augustin
   
      Ennakkoratkaisukysymykset
   
   
               1)
            
            
               Onko SEUT 49 artikla (EY 43 artikla) ymmärrettävä siten, että sen kanssa on ristiriidassa tuloverolain (Einkommensteuergesetz; EStG) 52 §:n 3 momentin kaltainen säännös siltä osin kuin ulkomaisen kiinteän toimipaikan aikaisemmin veroja pienentäen huomioon otettujen tappioiden tuloihin lisäämisen syynä on tämän toimipaikan luovuttaminen toiselle pääomayhtiölle, joka kuuluu samaan konserniin kuin luovuttaja, eikä voittojen saaminen?
            
         
               2)
            
            
               Onko SEUT 49 artikla (EY 43 artikla) ymmärrettävä siten, että se on esteenä Saksan ja Itävallan välillä kaksinkertaisen verotuksen välttämiseksi vuonna 2000 tehdyn sopimuksen 23 artiklan 1 a kappaleen kaltaiselle määräykselle, jonka mukaan saksalaisen veron laskentaperusteesta vähennetään Itävallasta saadut tulot, jos niitä saadaan verottaa Itävallassa, kun saksalaisen pääomayhtiön itävaltalaiselle kiinteälle toimipaikalle aiheutuneita tappioita ei voida enää Itävallassa ottaa huomioon sen vuoksi, että toimipaikka luovutetaan itävaltalaiselle pääomayhtiölle, joka kuuluu samaan konserniin kuin saksalainen pääomayhtiö?